ᱱᱮᱯᱤᱭᱫᱟᱣ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ
ᱱᱮᱯᱤᱭᱫᱟᱣ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ (ᱵᱚᱨᱢᱤᱥ ᱺ နေပြည်တော် ပြည်တောင်စုနယ်မြေ) ᱢᱤᱭᱟᱱᱢᱟᱨ ᱨᱮᱱᱟᱜ ᱢᱤᱫ ᱥᱟᱥᱚᱱᱤᱭᱟᱹ ᱴᱚᱴᱷᱟ ᱠᱟᱱᱟ ᱾[᱒] ᱱᱚᱣᱟ ᱴᱚᱴᱷᱟ ᱢᱤᱭᱟᱱᱢᱟᱨ ᱨᱮᱱᱟᱜ ᱛᱟᱞᱢᱟ ᱴᱚᱴᱷᱟ ᱥᱮᱫ ᱨᱮ ᱢᱮᱱᱟᱜᱼᱟ ᱾ ᱱᱮᱯᱤᱭᱫᱟᱣ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱨᱮᱜᱮ ᱢᱤᱭᱟᱱᱢᱟᱨ ᱨᱮᱱᱟᱜ ᱨᱟᱡᱽᱜᱟᱲ ᱢᱮᱱᱟᱜᱼᱟ ᱾
ᱥᱟᱥᱚᱱᱤᱭᱟᱹ ᱴᱚᱴᱷᱟ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱱᱮᱯᱤᱭᱫᱟᱣ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱞᱟᱛᱟᱨ ᱨᱮ ᱚᱞ ᱟᱠᱟᱱ ᱦᱚᱱᱚᱛ ᱟᱨ ᱴᱟᱭᱩᱱᱥᱤᱯ ᱠᱚ ᱢᱮᱥᱟ ᱠᱟᱛᱮᱡᱽ ᱵᱮᱱᱟᱣ ᱟᱠᱟᱱᱟ ᱺ
- ᱳᱛᱟᱨᱟ ᱦᱚᱱᱚᱛ (ᱮᱛᱚᱢ ᱱᱮᱯᱤᱭᱫᱟᱣ ᱢᱮᱱᱛᱮ ᱦᱚᱸ ᱵᱟᱰᱟᱭᱚᱜᱼᱟ)
- ᱛᱛᱷᱨᱟᱛᱷᱥᱨᱤ ᱴᱟᱭᱩᱱᱥᱤᱯ (ဥတ္တရသီရိမြို့နယ်)
- ᱯᱳᱵᱵᱟᱛᱷᱤᱨᱤ ᱴᱟᱭᱩᱱᱥᱤᱯ (ပုဗ္ဗသီရိမြို့နယ်)
- ᱴᱚᱴᱠᱳᱱ ᱴᱟᱭᱩᱱᱥᱤᱯ (တပ်ကုန်းမြို့နယ်)
- ᱡᱤᱭᱟᱛᱷᱤᱨᱤ ᱴᱟᱭᱩᱱᱥᱤᱯ (ဇေယျာသီရိမြို့နယ်)
- ᱫᱮᱠᱠᱷᱤᱱᱟ ᱦᱚᱱᱚᱛ (ᱮᱛᱚᱢ ᱱᱮᱯᱤᱭᱫᱟᱣ ᱢᱮᱱᱛᱮ ᱦᱚᱸ ᱵᱟᱰᱟᱭᱚᱜᱼᱟ)
- ᱫᱮᱠᱠᱷᱤᱱᱟ ᱴᱟᱭᱩᱱᱥᱤᱯ (ဒက္ခိဏသီရိမြို့နယ်)
- ᱞᱮᱣ ᱴᱟᱭᱩᱱᱥᱤᱯ (လယ်ဝေးမြို့နယ်)
- ᱯᱟᱭᱱᱚᱢᱟᱱᱟ ᱴᱟᱭᱩᱱᱥᱤᱯ (ပျဉ်းမနားမြို့နယ်)
- ᱡᱚᱵᱩᱛᱷᱤᱨᱤ ᱴᱟᱭᱩᱱᱥᱤᱯ (ဇမ္ဗူသီရိမြို့နယ်)
ᱥᱟᱥᱚᱱᱤᱭᱟᱹ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱱᱮᱯᱤᱭᱫᱟᱣ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱫᱤᱥᱚᱢ ᱜᱚᱢᱠᱮ ᱟᱜ ᱥᱟᱥᱚᱱᱤᱭᱟᱹ ᱩᱢᱩᱞ ᱨᱮ ᱢᱮᱱᱟᱜᱼᱟ ᱾ ᱫᱤᱥᱚᱢ ᱜᱚᱢᱠᱮ ᱟᱜ ᱯᱟᱦᱟᱴᱟ ᱥᱮᱫ ᱠᱷᱚᱱ ᱱᱮᱯᱤᱭᱫᱟᱣ ᱠᱟᱭᱩᱱᱥᱤᱞ ᱨᱮᱱ ᱥᱚᱵᱷᱟᱯᱚᱛᱤ ᱟᱜ ᱟᱹᱭᱩᱨ ᱛᱮ ᱫᱤᱱᱚᱢ ᱫᱤᱱ ᱠᱟᱹᱢᱤ ᱦᱚᱲᱟ ᱠᱚ ᱪᱟᱞᱟᱣ ᱦᱩᱭᱩᱜᱼᱟ ᱾ ᱪᱮᱭᱟᱨᱯᱟᱨᱥᱟᱱ ᱟᱨ ᱱᱮᱯᱤᱭᱫᱟᱣ ᱠᱟᱭᱩᱱᱥᱤᱞ ᱨᱮᱱ ᱥᱚᱫᱚᱥᱚ ᱠᱚ ᱫᱤᱥᱚᱢ ᱜᱚᱢᱠᱮ ᱟᱨ ᱥᱤᱵᱷᱤᱞᱤᱭᱟᱱ (civilian) ᱟᱨ ᱟᱨᱢᱤ ᱨᱮᱱ ᱵᱷᱮᱡᱟᱭᱤᱡ (representative) ᱦᱚᱛᱮᱛᱮ ᱵᱟᱪᱷᱟᱭᱚᱜ ᱠᱟᱱᱟ ᱾[᱓]
᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱓᱐ ᱢᱟᱨᱪ ᱦᱤᱞᱳᱜ ᱫᱤᱥᱚᱢ ᱜᱚᱢᱠᱮ ᱛᱷᱮᱤᱱ ᱥᱮᱭᱤᱱ, ᱛᱷᱮᱤᱱ ᱱᱟᱭᱩᱱᱴ ᱟᱨ ᱟᱨᱮ ᱜᱚᱴᱟᱝ ᱪᱮᱭᱟᱨ ᱥᱚᱫᱚᱥᱚ ᱺ ᱛᱷᱟᱱ ᱦᱟᱛᱟᱭ, ᱠᱳᱞᱳᱱᱮᱞ ᱢᱟᱭᱤᱱᱴ ᱟᱭᱩᱝ ᱛᱷᱟᱱ, ᱠᱟᱱ ᱪᱩᱱ, ᱯᱟᱭᱤᱝ ᱥᱳᱮ, ᱥᱟᱣ ᱦᱞᱟ, ᱢᱟᱭᱤᱱᱴ ᱥᱚᱣᱮ, ᱢᱟᱭᱤᱱᱴ ᱥᱚᱣᱮ ᱟᱨᱢᱲᱭᱳ ᱢᱤᱭᱩᱱᱴ ᱮ ᱵᱟᱪᱷᱟᱣ ᱞᱮᱫ ᱠᱚᱣᱟ ᱾[᱔]
ᱚᱛᱱᱚᱜ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱱᱮᱯᱤᱭᱫᱟᱣ ᱱᱟᱜᱟᱨ ᱵᱟᱜᱳ ᱭᱳᱢᱟ ᱟᱨ ᱥᱟᱱ ᱭᱳᱢᱟ ᱵᱩᱨᱩᱢᱟᱞᱟ ᱛᱟᱞᱟ ᱨᱮ ᱢᱮᱱᱟᱜ ᱟᱠᱟᱫᱟ᱾
ᱱᱮᱯᱤᱭᱫᱟᱣ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱨᱮᱱᱟᱜ ᱮᱛᱚᱢ ᱥᱮᱫ ᱢᱟᱱᱰᱟᱞᱟᱭ ᱴᱚᱴᱷᱟ, ᱥᱟᱢᱟᱝ ᱥᱮᱫ ᱥᱟᱱ ᱯᱚᱱᱚᱛ, ᱯᱟᱪᱮ ᱥᱮᱫ ᱢᱟᱜᱣᱟᱭ ᱴᱚᱴᱷᱟ ᱟᱨ ᱠᱚᱧᱮ ᱥᱮᱫ ᱵᱟᱜᱳ ᱴᱚᱴᱷᱟ ᱢᱮᱱᱟᱜᱼᱟ ᱾
ᱱᱮᱯᱤᱭᱫᱟᱣ ᱠᱷᱚᱱ ᱮᱛᱚᱢ ᱥᱮᱫ ᱪᱩᱝᱢᱟᱝᱜᱭᱤ ᱰᱮᱢ ᱢᱮᱱᱟᱜ-ᱟ, ᱟᱨ ᱱᱟᱜᱟᱨ ᱠᱷᱚᱱ ᱠᱚᱧᱮ ᱥᱮᱫ ᱱᱟᱜᱟᱭᱤᱠ ᱰᱮᱢ ᱢᱮᱱᱜᱟ-ᱟ᱾ ᱭᱮᱡᱤᱱ ᱰᱮᱢ ᱫᱚ ᱛᱷᱚᱨᱟ ᱥᱟᱹᱜᱤᱱ ᱥᱟᱢᱟᱝ-ᱮᱛᱚᱢ ᱥᱮᱫ ᱢᱮᱱᱟᱜ-ᱟ᱾
ᱦᱚᱭᱦᱤᱥᱤᱫ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱰᱮᱢᱚᱜᱽᱨᱟᱯᱷᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱒᱐᱑᱔ ᱥᱮᱨᱢᱟ ᱦᱚᱲᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱢᱤᱭᱟᱱᱢᱟᱨ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱨᱮ ᱑,᱑᱖᱐,᱒᱔᱒ ᱜᱟᱱ ᱦᱚᱲ ᱠᱚ ᱛᱟᱦᱮ ᱠᱟᱱᱟ ᱾[᱕] ᱱᱚᱣᱟ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱨᱮ ᱢᱤᱫ ᱪᱟᱹᱣᱠᱟᱹ ᱠᱤᱢᱤ ᱨᱮ ᱑᱖᱔.᱔ ᱜᱟᱱ ᱠᱟᱛᱮᱡᱽ ᱦᱚᱲ ᱠᱚ ᱢᱮᱱᱟᱜ ᱠᱚᱣᱟ ᱾[᱕] ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮᱱᱟᱜ ᱛᱟᱞᱟ ᱩᱢᱮᱨ ᱦᱩᱭᱩᱜ ᱠᱟᱱᱟ ᱒᱖.᱘ ᱥᱮᱨᱢᱟ, ᱟᱨ ᱑᱐᱐ ᱠᱚᱲᱟ ᱨᱮ ᱙᱕ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾[᱕] ᱱᱚᱸᱰᱮ ᱒᱖᱒,᱒᱕᱓ ᱜᱚᱴᱟᱝ ᱜᱷᱟᱨᱚᱧᱡᱽ ᱢᱮᱱᱟᱜ ᱟᱠᱟᱫᱟ, ᱢᱤᱫ ᱜᱷᱟᱨᱚᱧᱡᱽ ᱨᱮᱱᱟᱜ ᱟᱠᱟᱨ (size) ᱔.᱑ ᱛᱟᱦᱮ ᱠᱟᱱᱟ ᱾[᱕]
ᱫᱷᱚᱨᱚᱢ ᱯᱟᱹᱛᱭᱟᱣ ᱞᱮᱠᱟᱛᱮ ᱴᱚᱴᱷᱟ ᱨᱮᱱ ᱙᱖.᱘% ᱦᱚᱲ ᱵᱩᱫᱫᱷᱚ ᱫᱷᱚᱨᱚᱢ, ᱒.᱑% ᱤᱥᱞᱟᱢ ᱟᱨ ᱑.᱑% ᱦᱚᱲ ᱤᱥᱟᱹᱭ ᱫᱷᱚᱨᱚᱢ ᱠᱚ ᱢᱟᱱᱟᱣ ᱮᱫᱼᱟ ᱾[᱖]
ᱩᱰᱟᱹᱱ ᱦᱚᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱱᱮᱯᱤᱭᱫᱟᱣ ᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱱᱚᱣᱟ ᱫᱚ ᱟᱭᱮᱞᱟᱨ ᱩᱰᱟᱹᱱ ᱰᱟᱹᱦᱤ ᱢᱮᱱᱛᱮ ᱦᱚ ᱵᱟᱲᱟᱭᱚᱜ-ᱟ, ᱡᱟᱦᱟ ᱫᱚ ᱱᱟᱜᱟᱨ ᱠᱷᱚᱱ ᱑᱖ ᱠᱤᱞᱳᱢᱤᱴᱟᱨ ᱥᱟᱢᱟᱝᱼᱠᱚᱧᱮ ᱥᱮᱫ ᱮᱞᱟ ᱟᱨ ᱞᱮᱣᱟ ᱥᱟᱦᱟᱨ ᱛᱟᱞᱟ ᱨᱮ ᱢᱮᱱᱟᱜ-ᱟ᱾
ᱦᱮᱡᱽᱥᱮᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱚᱲᱚᱠ ᱦᱚᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱨᱮᱞ ᱦᱚᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱟᱨᱦᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ Census Report. The 2014 Myanmar Population and Housing Census. 2. Naypyitaw: Ministry of Immigration and Population. ᱢᱮ 2015. p. 17.
- ↑ [᱑] Archived ᱱᱚᱵᱷᱮᱢᱵᱚᱨ ᱑᱖, ᱒᱐᱑᱐ at the Wayback Machine.
- ↑ "Constitution of the Republic of the Union of Myanmar" (PDF). Upload.wikimedia.org. Retrieved 13 ᱚᱠᱴᱚᱵᱚᱨ 2014.
- ↑ Thein Sein (31 ᱢᱟᱨᱪ 2011). "Notification No. 7/2011: Formation of Nay Pyi Taw Council" (PDF). New Light of Myanmar. p. 15. Retrieved 21 ᱚᱜᱚᱥᱴ 2011.
- ↑ ᱕.᱐ ᱕.᱑ ᱕.᱒ ᱕.᱓ "Nay Pyi Taw Union Territory Report" (PDF). 2014 Myanmar Population and Housing Census. ᱢᱮ 2015.
- ↑ "The Union Report: Religion" (PDF). The 2014 Myanmar Population and Housing Census. ᱡᱩᱞᱟᱭ 2016.
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn eng_Latn eng_Latn eng_Latn eng_Latn